Resolució 149/2017, de 10 de maig
Administración: Ajuntament de l'Aldea
Informació diversa relativa a les relacions entre l'Ajuntament de l'Aldea i l'empresa Fadesa Inmobiliària SA.
La informació sobre convenis i contractes és pública, no hi concorren límits a l'accés i, a més, ha de ser objecte de publicitat activa, motiu pel qual amb més raó se li ha de donar accés.
La informació sobre el que paga una empresa determinada en concepte d'Impost de Construccions, Instal·lacions i Obres és afectada per la reserva establerta per l'article 95 LTG per a les dades tributàries.
L'existència d'altres responsabilitats de servei al poble que requereixen la dedicació del personal municipal no pot anar en detriment de l'efectivitat del dret d'accés a la informació, que és essencial per a la democràcia i la prevenció de la corrupció i per tant també serveix el poble en igual o major mesura que la resta de responsabilitats municipals.
Si la informació demanada és pública i accessible sense dificultats s'hi pot facilitar l'accés indicant amb precisió l'adreça on es pot obtenir.
Número d'expedient de la Reclamació: 175/2017.
Demana que la resposta li sigui lliurada en format electrònic, a l'adreça de correu electrònic facilitada a aquests efectes.
Sobre la base de les anteriors consideracions, l'informe municipal acaba indicant que "l'Ajuntament de L'Aldea respondrà amb la major brevetat possible les peticions del grup PODEMOS de L'Aldea".
La major part de la informació demanada a la sol·licitud de la que deriva aquesta Reclamació és sobre convenis entre l'Ajuntament de L'Aldea i una empresa determinada, sobre contractes immobiliaris de l'Ajuntament i sobre si treballadors de l'Ajuntament o d'empreses contractades per aquest treballen a una determinada finca:
La resposta a totes aquestes qüestions és sens dubte informació pública, atès el contingut que dóna a aquest concepte l'article 2.b LTAIPBG (la informació elaborada per l'Administració i la que aquesta té al seu poder com a conseqüència de la seva activitat o de l'exercici de les seves funcions), i no sembla que hi concorri cap límit legal a l'accés.
A més, cal considerar també que es tractaria, almenys en la seva major part, d'informació que hauria de ser objecte de publicitat activa, en aplicació dels articles 13 i 14 LTAIPBG, motiu pel qual amb més raó s'hi hauria de donar accés.
L'informe municipal no qüestiona el dret de l'entitat reclamant a obtenir la informació demanada, si bé fa algunes consideracions que explicarien el retard a l'hora de facilitar-la.
Aquestes consideracions es poden resumir en els punts següents.
En primer lloc, el volum d'informació demanada per la mateixa entitat, que requereix una dedicació del personal de l'Ajuntament que pot anar en detriment de l'atenció que mereixen les altres responsabilitats de l'Administració municipal.
Tot i que aquest fet no es pot ignorar, l'Ajuntament ha de tenir en compte que:
En segon lloc, l'informe municipal (que com s'ha dit es fa de manera conjunta per a cinc Reclamacions) al·lega que cal una tasca de revisió detinguda de les dades sol·licitades, perquè contenen moltes dades personals protegides.
No és el cas de la informació citada a l'inici d'aquest fonament jurídic (i en general la demanada per aquesta Reclamació), ja que no sembla que hagi de contenir dades personals.
En tercer lloc, l'informe municipal també fa referència a què molta de la informació demanada per l'entitat reclamant és al seu abast en el portal de transparència de l'Ajuntament.
Si és aquest el cas, l'Ajuntament pot aplicar allò que preveu l'article 36.2.b LTAIPBG, i indicar a l'entitat sol·licitant la font d'informació (l'adreça web específica, amb les especificacions necessàries per accedir concretament a la informació demanada), sempre que la informació sol·licitada hagi estat efectivament publicada i s'hi pugui accedir fàcilment.
Ateses les anteriors consideracions, procedeix declarar el dret de l'entitat reclamant a obtenir la informació referida als paràgrafs anteriors, sobre convenis, contractes i determinades activitats del personal municipal i requerir a l'Ajuntament que li faciliti l'accés corresponent, si encara no ho ha fet.
Part de la informació sol·licitada objecte d'aquesta Reclamació és afectada per la confidencialitat legalment requerida per a la informació tributària; podria ser el cas de la següent:
En relació amb aquestes qüestions cal tenir en compte que l'article 95 de la Llei 58/2003, de 17 de desembre, general tributària (LGT), estableix que les dades obtingudes per l'Administració tributària en el desenvolupament de les seves funcions tenen caràcter reservat i només poden ser utilitzades per a l'efectiva aplicació dels tributs, sense que puguin ser cedides o comunicades a terceres persones (així queda justificat a la Resolució de la GAIP 33/2017, de 8 de febrer).
Tot i que aquestes restriccions al dret d'accés poden ser considerades excessives a la llum de la posterior legislació de transparència, el cert és que l'LTAIPBG les recull i assumeix clarament en el seu article 21 (apartats 1.c i 2), quan es remet als límits derivats del caràcter confidencial o reservat d'informació determinada establert per altres lleis.
En aplicació d'aquest principi de reserva de la informació tributària l'Ajuntament no pot difondre l'import pagat per l'empresa afectada en concepte d'ICIO i la forma en que hauria estat abonat.
Nogensmenys, les anteriors consideracions no treuen que l'Ajuntament hagi d'informar sobre l'ús donat per l'Administració municipal als recursos econòmics procedents de l'aplicació de l'ICIO a Fadesa Immobiliària SA, si és que s'han vinculat a una finalitat determinada, ja que aquesta informació no revela dades fiscals d'aquest contribuent, sinó merament dades relatives a l'assignació de recursos públics, en les que no hi concorre aquest ni cap altre límit d'accés.
L'Ajuntament no hauria donat resposta expressa d'aquesta sol·licitud a l'entitat reclamant dins del termini establert per l'article 33 LTAIPBG; en conseqüència, i segons l'article 35 de la mateixa Llei, la sol·licitud s'ha de considerar també estimada per silenci administratiu, de manera que els serveis municipals restarien vinculats a facilitar la informació demanada, llevat que hi concorrin límits legals, que és únicament el cas de la informació tributària citada al fonament anterior.